alexandrainst/scandi-wiki huggingface dataset:
EM for brassband 1995

EM for brassband 1995, det 18. europamesterskapet for brassband ble arrangert 29. april 1995 i Luxembourg.

Resultat  
Black Dyke Mills Band dirigert av James Watson ble europamestere. Både Black Dyke Mills Band og Williams Fairey Band ble tildelt 193 av 200 mulige poeng, men Black Dyke Mills Band vant europamestertittelen som følge av høyest poengsum i avdeling for pliktnummer.

Musikk  
Pliktnummer i konkurransen var Red Earth av Roland Wiltgen. I sin selvvalgte avdeling fremførte Black Dyke Mills Band Variations on an Enigma  av Philip Sparke. Regjerende mester, Williams Fairey Band, spilte Cambridge Variations av Philip Sparke.

Referanser

Eksterne lenker
 European Brass Band Association

EM for brassband
Musikk i 1995
EM for brassband 1996

EM for brassband 1996, det 19. europamesterskapet for brassband ble arrangert 4. mai 1996 i Grieghallen, Bergen.

Resultat  
Yorkshire Building Society Band dirigert av David King ble europamestere med (97 + 96) 193 poeng. Det hører med til sjeldenhetene at et brassband evner å vinne etter å spilt først i begge avdelinger. Black Dyke Mills dirigert av James Watson endte på andreplass med 192 poeng (95 + 97), mens Manger Musikklag dirigert av Bjørn Sagstad tok tredjeplassen med 184 poeng (89 + 95).

Musikk  
Pliktnummer i konkurransen var Seid av Torstein Aagaard-Nilsen. Både Yorkshire Building Society Band og regjerende mester  Black Dyke Mills fremførte Revelation av Philip Wilby i sin selvvalgte avdeling. Manger Musikklag spilte Harmony Music av Philip Sparke.

Referanser

Eksterne lenker
 European Brass Band Association

EM for brassband
Musikk i 1996
EM for brassband 1997

EM for brassband 1997, det 20. europamesterskapet for brassband ble arrangert 3. mai 1997 i Barbican Centre, London.

Resultat  
Yorkshire Building Society Band dirigert av David King ble europamestere.

Musikk  
Pliktnummer i konkurransen dette året var Salamander av John McCabe. Som selvvalgt program måtte deltakerne spille originalskrevet musikk for brassband skrevet før 1940. The Severn Suite (Edward Elgar), Pageantry (Herbert Howells), Freedom (Hubert Bath), An Epic Symphony (Percy Fletcher) og A Moorside Suite (Gustav Holst) ble fremført i denne avdelingen. Yorkshire Building Society Band fremførte Pageantry av Herbert Howells som selvvalgt program.

Referanser

Eksterne lenker
 European Brass Band Association

EM for brassband
Musikk i 1997
EM for brassband 1998

EM for brassband 1998, det 21. europamesterskapet for brassband ble arrangert 2. mai 1998 i Rodahal, Kerkrade.

Resultat  
Brighouse & Rastrick Band dirigert av Allan Withington ble europamestere med totalt 190 av 200 mulige poeng. Resultatlisten fra konkurransen regnes imidlertid som en av de mest kontroversielle i den nyere brassbandhistorien. Mange mente at Yorkshire Building Society Band, som vant pliktnummer-avdelingen, burde ha vunnet mesterskapet. Resultatlisten har blitt omtalt som en av de ti mest kontroversielle i brassbandkonkurranse-sammenheng etter 1990.

Musikk  
Pliktnummer i konkurransen var Burlesque for Brass Band av Rob Goorhuis. I selvvalgt avdeling måtte deltakerne spille originalskrevet musikk for brassband skrevet i perioden 1960-1980. Musikk av Gilbert Vinter (Spectrum), Edward Gregson (Connotations), Eric Ball (Journey Into Freedom), Wilfred Heaton (Contest Music), Robert Simpson (Volcano), Derek Bourgeois (Blitz), Malcolm Arnold (Fantasy for Brass Band), Philip Sparke (The Land of the Long, White Cloud) og John Golland (Sounds) ble fremført i konkurransen. Brighouse & Rastrick Band spilte Contest Music av Wilfred Heaton i sin selvvalgte avdeling.

Festkonsert  
Fredagen før selve konkurransen ble det avholdt en festkonsert med CWS (Glasgow) Band under ledelse av Howard Snell. Solister var Roger Webster (kornett) og Steven Mead (euphonium).

Komponistkonkurranse  
I 1998 innførte europeiske brassbandorganisasjonen (EBBA) et nytt element i mesterskapet; en komponistkonkurranse. Vinneren av konkurransen ble Bertrand Moren fra Sveits.

Referanser

Eksterne lenker
 European Brass Band Association

EM for brassband
Musikk i 1998
EM for brassband 1999

EM for brassband 1999, det 22. europamesterskapet for brassband ble arrangert 24. april 1999 i Gasteig, München.

Resultat  
Yorkshire Building Society Band dirigert av David King ble europamestere.

Musikk  
Pliktnummer i konkurransen var Odyssey av Kevin Norbury. Yorkshire Building Society Band fremførte Harmony Music av Philip Sparke som sitt selvvalgte musikkverk.

Referanser

Eksterne lenker
 European Brass Band Association

EM for brassband
Musikk i 1999
EM for brassband 2000

EM for brassband 2000, det 23. europamesterskapet for brassband ble arrangert 29. april 2000 i Birmingham.

Resultat  
Yorkshire Building Society Band dirigert av David King ble europamestere.

Musikk  
Pliktnummer i konkurransen var Tallis Varations av Philip Sparke.

Referanser

Eksterne lenker
 European Brass Band Association

EM for brassband
Musikk i 2000
EM for brassband 2001

EM for brassband 2001, det 24. europamesterskapet for brassband ble arrangert 5. mai 2001 i Montreux.

Resultat  
Yorkshire Building Society Band dirigert av David King ble europamestere.

Musikk  
Pliktnummer i konkurransen var Montreux Wind Dances av Carl Rütti. Yorkshire Building Society Band fremførte Montage av Peter Graham som sitt selvvalgte musikkverk.

Referanser

Eksterne lenker
 European Brass Band Association

EM for brassband
Musikk i 2001
EM for brassband 2002

EM for brassband 2002, det 25. europamesterskapet for brassband ble arrangert 4. mai 2002 i Bozar, Brussel.

Resultat  
Yorkshire Building Society Band dirigert av David King ble europamestere med (97+99) 196 poeng. Brass Band Willebroek endte på andreplass med (96+94) 190 poeng, tredjeplass gikk til Black Dyke med (93+97) 190 poeng.

Musikk  
Pliktnummer i konkurransen var Chain av Piet Swerts. I selvvalgt avdeling gjorde Yorkshire Building Society Band en «uslåelig» versjon av Concerto Grosso av Derek Bourgeois. Black Dyke  og Brass Band Willebroek spilte henholdsvis Revelation og …Dove Descending av Philip Wilby. For øvrig ble det i forbindelse med arrangementets festkonsert urpremiere på Hymn of the Highlands (Philip Sparke) og Call of the Cossacks (Peter Graham) av og med henholdsvis Yorkshire Building Society Band og Black Dyke. Maurice André gjorde for øvrig en heller famøs opptreden som solist med Brass Band Buizingen (dirigert av Luc Vertommen) i forbindelse med konkurransens jubileumskonsert, fredag 3. mai.

Referanser

Eksterne lenker
 European Brass Band Association

EM for brassband
Musikk i 2002
EM for brassband 2003

EM for brassband 2003, det 26. europamesterskapet for brassband ble arrangert 2. og 3. mai 2003 i Grieghallen, Bergen.

Resultat  
Yorkshire Building Society Band dirigert av David King ble europamestere. Brøttum brass vant B-seksjonen (Challenge Section / Development Section).

Musikk  
Pliktnummer i konkurransen var Aubade av Torstein Aagaard-Nilsen. Yorkshire Building Society Band fremførte Concerto Grosso av Derek Bourgeois som sitt selvvalgte musikkverk.

Ny gjennomføringsmodell  
Europamesterskapet i 2003 var gjenstand for en hel rekke endringer med hensyn til form, struktur og organisering. EM for brassband gikk mer i retning av å bli en festival enn bare å være en konkurranse.

Referanser

Eksterne lenker
 European Brass Band Association

EM for brassband
Musikk i 2003
EM for brassband 2004

EM for brassband 2004, det 27. europamesterskapet for brassband ble arrangert 30. april og 1. mai 2004 i Glasgow.

Resultat  
Yorkshire Building Society Band dirigert av David King ble europamestere.

Musikk  
Pliktnummer i konkurransen var St. Magnus av Kenneth Downie. Yorkshire Building Society Band fremførte Music of the Spheres av Philip Sparke som sitt selvvalgte musikkverk.

Referanser

Eksterne lenker
 European Brass Band Association

EM for brassband
Musikk i 2004
EM for brassband 2005

EM for brassband 2005, det 28. europamesterskapet for brassband ble arrangert 29. og 30. april 2005 i Martiniplaza, Groningen.

Resultat  
Black Dyke Band dirigert av Nicholas Childs ble europamestere. Yorkshire Building Society valgte å ikke forsvare tittelen dette året, dette var første gang dette skjedde siden 1982.

Musikk  
Pliktnummer i konkurransen var Extreme Make-Over av Johan de Meij. I selvvalgt avdeling spilte Black Dyke Band Journey to the Centre of the Earth av Peter Graham.

Referanser

Eksterne lenker
 European Brass Band Association
 «Journey to the Centre of the Earth» - youtube video. Siste halvdel av 'Journey to the Centre of the Earth', med Black Dyke Band fra EBBC 2005 (European Brass Band Championships).

EM for brassband
Musikk i 2005
EM for brassband 2006

EM for brassband 2006, det 29. europamesterskapet for brassband ble arrangert 28. og 29. april 2006 i Belfast.

Resultat  
Brass Band Willebroek (dirigert av Frans Violet) ble europamestere. Juryen tildelte vinnerne 191 av 200 mulige poeng, belgierne vant pliktnummer-avdelingen og vant dermed konkurransen sammenlagt.

Musikk  
Seascape with High Cliffs av Ian Wilson var pliktnummer i konkurransen. I sin selvvalgte avdeling fremførte Brass Band Willebroek Journey to the Centre of the Earth av Peter Graham. Cory Band (dirigert av Robert Childs), som vant selvvagt avdeling i konkurransen, fremførte The Promised Land av Kenneth Downie.

Referanser

Eksterne lenker
 European Brass Band Association

EM for brassband
Musikk i 2006
EM for brassband 2007

EM for brassband 2007, det 30. europamesterskapet for brassband ble arrangert 4. og 5. mai 2007 i Birmingham.

Resultat  
Brass Band Willebroek dirigert av Frans Violet ble europamestere med 192 av 200 mulige poeng. Stavanger Brass Band endte på andreplass med 189 poeng, Cory knep tredjeplassen med 188 poeng.

Bedømmelse

I brassbandkonkurransen spilte hvert korps et såkalt pliktnummer og et selvvagt musikkstykke i to forskjellige avdelinger. Fremførelsene ble vurdert av to lukkede juryer bestående av dommere med musikkfaglig bakgrunn. Juryene i 2007 bestod av Jan de Haan, Thomas Doss og Philip Sparke (pliktnummer); samt James Gourlay, Alan Morrison og Oliver Waespi (selvvalgt avdeling).

Musikk  
Pliktnummer i konkurransen var Elgar Variations av Martin Ellerby. I sin selvvalgte avdeling fremførte Brass Band Willebroek Music of the Spheres av Philip Sparke.

Referanser

Eksterne lenker
 European Brass Band Association

EM for brassband
Musikk i 2007
EM for brassband 2008

EM for brassband 2008, det 31. europamesterskapet for brassband ble arrangert 2. og 3. mai 2008 i Stavanger konserthus.

Resultat  
Cory Band dirigert av Robert Childs ble europamestere, etter å ha vunnet avdeling for pliktnummer og tredjeplass i avdeling for selvvalgt nummer. De ble tildelt henholdsvis 99 og 95 poeng, og oppnådde totalt 194 av 200 mulige poeng. Grimethorpe Colliery Band endte på andreplass med samme totale poengsum (97+97); 194 poeng. Regjerende mester, Brass Band Willebroek, vant selvvalgt avdeling og endte til slutt på tredjeplass med (88+98) 186 poeng.

Musikk  
Pliktnummer i konkurransen var Brass Blót av Håkon Berge. Cory Band gjorde Music for Battle Creek av Philip Sparke som sitt selvvalgte musikkverk; Brass Band Willebroek spilte samme verk. Grimethorpe Colliery Band fremførte	Vienna Nights av Philip Wilby i sin selvvalgte avdeling.

Referanser

Eksterne lenker
 European Brass Band Association

EM for brassband
Musikk i 2008
EM for brassband 2009

EM for brassband 2009, det 32. europamesterskapet for brassband ble arrangert 1. og 2. mai 2009 i Oostende.

Resultat  
Cory Band dirigert av Robert Childs ble europamestere.
Juryene tildelte vinnerne, som vant både avdeling for pliktnummer og selvvalgt avdeling, 196 av 200 mulige poeng.

Musikk  
Pliktnummer i konkurransen var From Ancient Times av Jan Van der Roost. I selvvalgt avdeling spilte Cory Band On the Shoulders of Giants av Peter Graham.

Komponistkonkurranse  
I 2009 ble det, som et sideelement, avholdt en komponistkonkurranse. Konkurransen ble vunnet av Bertrand Moren med komposisjonen Visions.

Referanser

Eksterne lenker
 European Brass Band Association

EM for brassband
Musikk i 2009
EM for brassband 2010

EM for brassband 2010, det 33. europamesterskapet for brassband ble arrangert 30. april og 1. mai 2009 i Linz.

Resultat  
Cory Band dirigert av Robert Childs ble europamestere.
Juryene tildelte vinnerne, som vant både avdeling for pliktnummer og selvvalgt avdeling, 196 av 200 mulige poeng.

Musikk  
Pliktnummer i konkurransen var Spiriti av Thomas Doss.  I selvvalgt avdeling spilte Cory Band 	A Tale as Yet Untold av Philip Sparke.

Referanser

Eksterne lenker
 European Brass Band Association

EM for brassband
Musikk i 2010
Compsosoma chabrillacii

Compsosoma chabrillacii er en bille av slekten Compsosoma som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, tettbygde, brunlige trebukker. Antennene er noe lengre enn kroppen. Kroppsformen er ganske bred, dekkvingene har markerte "skuldre" og er bredest foran. Beina er temmelig korte og kraftige.

Utbredelse 
Arten er utbredt i det sentrale Brasil.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Compsosomatini J. Thomson, 1857
 Slekten Compsosoma Lepeletier & Audinet-Serville, 1830
 Compsosoma chabrillacii Thomson, 1857
 Compsosoma fasciatum Monné, 1980
 Compsosoma geayi Gounelle, 1908
 Compsosoma mniszechii Thomson, 1857
 Compsosoma monnei Martins & Galileo, 1996
 Compsosoma mutillarium (Klug, 1825)
 Compsosoma nubilum Gounelle, 1908
 Compsosoma perpulchrum (Vigors, 1825)
 Compsosoma phaleratum Thomson, 1857
 Compsosoma v-notatum (Vigors, 1825)
 Compsosoma vestitipenne Zajciw, 1962
 Compsosoma alboapicale Breuning, 1980 = Desmiphoropsis variegata Audinet-Serville, 1835
 Compsosoma alboapicalis Breuning, 1980 = Desmiphoropsis variegata Audinet-Serville, 1835
 Compsosoma variegata Audinet-Serville, 1835 = Desmiphoropsis variegata Audinet-Serville, 1835
 Compsosoma variegatum Audinet-Serville, 1835 = Desmiphoropsis variegata Audinet-Serville, 1835

Referanser

Kilder 
 Liste over slektene
 Katalog over Compsosomatini

Eksterne lenker 
 
 Bildegalleri
 

Lamiinae
Brasils insekter
Dyr formelt beskrevet av Carl Gustaf Thomson
Biller formelt beskrevet i 1857
Roger Webster

Roger Barry Webster (født 16. desember 1960 i Doncaster, England) er en engelsk kornettist. 

Webster, som blant annet har spilt med både Black Dyke Band og Grimethorpe Colliery Band, regnes for å være en meget dyktig kornettist - om han nok ikke - ennå - regnes blant historiens ti fremste.

Diskografi
Twilight Dreams (1994)
Pieces (1995)
Bandsman's Choice (1997)
Webster's Choice (1999)
Passport – A Musical Journey (2004)
My Heroes (2012)

Referanser 

Engelske musikere
Kornettister
Howard Snell

Howard Dunster Snell (født 21. september 1936 i Northamptonshire, England) er en britisk trompetist, dirigent og messingpedagog.

Trompetist 
Snell var solotrompetist i London Symphony Orchestra i perioden 1960 til 1976.

Dirigent 
Snell har gjort seg særlig bemerket som dirigent for brassband og har vunnet europamesterskapet for brassband i 1986 (Desford Colliery Brass Band), 1988 (Eikanger-Bjørsvik Musikklag), 1989 (Eikanger-Bjørsvik Musikklag) og 1992 (Britannia Building Society Band). Han er med det den første - og hittil eneste - som har ledet tre korps til seier i konkurransen. Han har også samarbeidet med det profesjonelle brassbandet Brass Band of Battle Creek i USA.

Referanser

Eksterne lenker 
 

Britiske dirigenter
Britiske trompetister
Brassband
Ernst Bjerknes

Ernst Wilhelm Bjerknes (født 19. april 1865 i Christiania, død 28. januar 1955 samme sted) var en norsk veiingeniør.

Utdannelse
Han studerte til ingeniør ved Kristiania tekniske skoles bygningsavdeling i 1887. Så tok han en grad i 1891 ved Technische Universität Berlin.

Jobb
Fra 1891 til 1897 jobbet han for Statens vegvesen, dels ved jernbanen. Så fulgte fem år ved Kristiania Opmålingsvæsen, før han i 1903 måtte steppe inn som konstituert (fungerende) reguleringssjef i Kristiania.  Han kritiserte kommunens  rette og kvadratiske reguleringsplan og gikk fra 1908 over til å drive for seg selv. Inspirert av wieneren Camillo Sitte (1943–1903), kunne han nå jobbe videre med en uregelmessig, organisk og slynget reguleringstanke. Han laget i 1916 planen for Lindern Haveby med buede gater.

Annet
Han satt i styret for Polyteknisk Forening 1908–13 og i byens formannskap 1911–13. Bjerknes var ivrig friluftsmann, blant de første som tok i bruk Nordmarka for rekreasjon og skigåing. Ernst ble nummer fire i den første 5-mila i Kollen (Husebyrennet, 1888). Han utga også et par bøker om sin oppvekst og unge år i Oslo.

Familie
Han var sønn av fysiker Carl Anton Bjerknes (1825–1903) og Alette Koren (1837–1923) av slekten Koren.  Storebror Vilhelm Bjerknes (1862–1951) ble en kjent meteorolog. Ernst giftet seg i 1893 med Gunhilde Henrikke Graur (1863–99) og i 1901 med Marie Scharffenberg (1868–1934).

Utgivelser


Referanser 

Norske kartografer
Norske veiingeniører
Byplanleggere
Norske skisportsutøvere
Personer fra Oslo
Bohuslav Matěj Černohorský

Bohuslav Matěj Černohorský (1684–1742) var en böhmisk organist og barokk-komponist.

Liv og virke 
Černohorský studerte ved Karlsuniversitetet og ble uteksaminert som teolog og filosof i 1702. Året etter gikk han inn i minoritt-ordenen.

Han hadde ulike stillinger som korleder og organist i Praha, Assisi og Padova. 

Černohorský døde i Graz, på reise fra Padova til Böhmen.

En stor del av Černohorský verk ble ødelagt i en brann i 1754.

Verk i utvalg 
 Regina coeli for sopran, 8 stemmer, cello og orgel
 Offertorium pro omni tempore
 Vesperae minus solemnes
 Fuge in a-Moll con sogetto cromatica
 Toccata i C-dur
 Laudetur Jesus Christus

Referanser

Kilder

Eksterne lenker 
 
 
 

Barokkomponister
Kirkemusikkomponister
Tsjekkiske komponister
Zeale scalaris

Zeale scalaris er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Nokså små trebukker, kontrastrikt tegnet i svart og hvitt til lyst gråblått. Antennene er betydelige lengre enn kroppen. Pronotum er sylindrisk, dekkvingene parallellsidige.

Utbredelse 
Arten er utbredt i Panama, Colombia og Peru.

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 
 

Lamiinae
Panamas insekter
Colombias insekter
Perus insekter
Biller formelt beskrevet i 1866
TEDxArendal

TEDxArendal er en lokal variant av det amerikanske konferansekonseptet TED, organisert under TEDx lisens i Arendal siden 2013.  
I 2013 ble TEDxArendal arrangert under Arendalsuka i august, men de siste årene har arrangementet blitt holdt den andre helgen i september. 
 
Alle foredragene er på engelsk og skjer i Arendal kulturhus. Foredragene blir spilt inn og publisert på TEDx sin YouTube-kanal i etterkant. Ingen foredrag er lengre enn 18 minutter.

2013 
Den første utgaven av TEDxArendal hadde temaet "Ancient horizons - New connections". Arrangementet ble holdt 9. august 2013 i Sørlandet Kunnskapshavn. 

Foredragsholdere på TEDxArendal 2013: 
 Yannick Beaudoin
 Ragne Sigmond
 Philippe Rekacewicz
 Mira Svartnes Thorsen
 Mike Troxel
 Linnar Viik
 Irene Nygårdsvik
 Hans Christian Medlien
 Gunhild Stordalen
 Erik Reinert
 Britt Miree Abrahamsen
 Audun Myskja
 Alfredo Zamudio

2014 
Den andre utgaven av TEDxArendal ble arrangert 15. august 2014, i Arendal kulturhus. 

Foredragsholdere på TEDxArendal 2014:
 Kjetil Trædal Thorsen
 Chris Fabian
 John Matherly
 Guy Lundy
 Adam von Haffner
 Jimmy Nelson
 Rikke Soligard
 Alexander Medin
 Asbjørn Rachlew
 Silje Endresen Reme
 Tor Inge Garvik
 Tomm Kristiansen
 Thomas Hellum
 Loveleen Rihel Brenna
 Sissel Rogne

2015 
Den tredje utgaven av TEDxArendal ble arrangert 23. september 2015 i Arendal kulturhus.

Foredragsholdere på TEDxArendal 2015:
 Ibrahim Mursal
 Tone Ellefsrud
 Pål Brekke
 Pål Karlsen
 Sissel Morken Gullord
 Anne Grete Solberg
 Jonas Brenna
 Jonathan Brill
 Kaj Török
 Jon-Frede Engedahl
 Nils-Henrik Stokke
 Jan Arild Svello

2016 
Den fjerde utgaven av TEDxArendal ble arrangert 9. og 10. september 2016. Dette året hadde TEDxArendal fått Level 2 lisens som gjorde at man fikk arrangere 1,5 dag med foredrag, workshoper og mini-seminarer. 

Foredragsholdere på TEDxArendal 2016:
 Runar Jarle Wiik
 Ruganzu Bruno
 Karen Bit Vejle
 Gunhild Carling
 James Beacham
 Anita Schjøll Brede
 Tara Shears
 Per-Ivar Selvaag
 Pellegrino Riccardi
 Lars Johansson-Kjellerød
 Petter Amundsen
 Kristin Oudmayer
 Peter Stavrum-Nielsen
 Henry Dagg
 Bård Fossli Jensen
 Catharine Fay
 Kristine Ullaland
 Siv Harstad
 Lars Bulien Tjøgersen
 Shaun McBride
 Even Moland
 Dag Berild
 Rita Westvik

2021 
Den syvende utgaven av TEDxArendal ble i dette året avholdt den 5. november i Arendal Kulturhus med ekstra innslag i Trefoldighetskirken i Arendal. Det nye konseptet for 2021-konferansen var InMotion, og det gikk ut på at gjestene skulle føle at de alltid var på vei til noe nytt.  

Foredragsholdere på TEDxArendal 2021:

 Irina T. Sorokina
 Erik Sauar
 Benedikte Wallace
 Nicolai Tangen
 Esben Esther Pirelli Benestad
 Eirik Skiftenes
 Catharina Chen
 Trym Ruud
 Hans Ivar Hanevik
 Camilla Susann Haug
 Jose Julio Gonzalez
 Rick Kirkham
 Rebecca Sjølie & Lise Ribesen
 Joakim Jørgensen
 Pål Moddi Knutsen
 Pia Ve Dahlen

Referanser

Eksterne lenker 
 TEDxArendal

Konferanser i Norge
Robert A. Stemmle

Robert Adolf Ferdinand Stemmle (født 10. juni 1903 i  Magdeburg; død 24. februar 1974 i Baden-Baden, oftest kreditert som: R. A. Stemmle eller Robert A. Stemmle) var en tysk forfatter, regissør og filmprodusent.

Filmografi (utvalg)
1934 Charleys tante (Charleys Tante)
1935 Den skjønne ungdom
1937 Mysteriet Betty Bonn
1938 En mann vender hjem
1948 Berliner Ballade
1951 Farlig grense
1952 Toxi

Referanser

Eksterne lenker 
 

Tyske regissører
Tyske manusforfattere
Stumfilmregissører
Mats Haakenstad

Mats Haakenstad (født 14. november 1993) er en norsk fotballspiller som spiller for Sandefjord Fotball.

24. januar 2017 skrev han under en 2 års kontrakt med Lillestrøm.

13. juli 2017 skrev han under en ny kontrakt med Lillestrøm til 31. desember 2020.

Referanser

Eksterne lenker 
 

Norske fotballspillere
Fotballspillere for Sandefjord Fotball
Fotballspillere for IF Fram
Fotballspillere for Lillestrøm SK
Fotballspillere for KuPS
Norske fotballspillere i Finland
Fødsler i 1993
Eivind Trædal

Eivind Trædal (født 22. august 1985 i Odda) er en norsk forfatter og politiker (MDG).

Trædal vokste opp på Sandøya i Tvedestrand. Han er utdannet med bachelorgrad i statsvitenskap og mastergrad i tverrfaglige miljøstudier ved Universitetet i Oslo. Han var i ungdomstiden engasjert i miljøarbeid i Natur og Ungdom, der han skrev boken Aktivistens håndbok og fungerte som redaktør for medlemsbladet Putsj. Trædal har også arbeidet som rådgiver i Naturvernforbundet og som redaksjonssekretær i Klassekampen.

Han har siden kommunevalget i 2015 sittet i Oslo bystyre for MDG, der han er ansatt som fraksjonsleder. Han har også fungert som politisk rådgiver på Stortinget. Ved stortingsvalget 2017 var han MDGs førstekandidat i Aust-Agder. Trædal var tidligere medlem i SV.

I oktober 2018 utgav Trædal boken Det svarte skiftet på Cappelen Damm.

Trædal er gift med Oslo-byråden Lan Marie Nguyen Berg. Han har tidligere vært samboer med Maria Amelie.

Han er nevø av Narve Trædal og fetter av Mari Skurdal.

Bibliografi  
 Hvorfor ytre høyre vinner debatten. Og hvordan vi kan stoppe dem Spartacus 2018 ISBN 9788243012028
 Det svarte skiftet : vår 30 år lange reise fra lederskap til sinke i miljøpolitikken Cappelen Damm 2018 ISBN 9788202588939
 Aktivistens håndbok Natur og ungdom 2008 ISBN 9788230310939

Referanser

Eksterne lenker 
 
 
 

Personer fra Tvedestrand kommune
MDG-politikere i Oslo